b'\n_START_ARTICLE_\nPerhosen uni\n_START_SECTION_\nJuoni\n_START_PARAGRAPH_\nEeva tapaa elokuvan alussa kahvilassa vanhan yst\xc3\xa4v\xc3\xa4ns\xc3\xa4 ja alkaa kertoa t\xc3\xa4lle kuluneen kes\xc3\xa4n tapahtumista omassa el\xc3\xa4m\xc3\xa4ss\xc3\xa4\xc3\xa4n. Huvilalla \xc3\xa4itins\xc3\xa4 kanssa kes\xc3\xa4\xc3\xa4 viett\xc3\xa4v\xc3\xa4 Eeva huomaa, ett\xc3\xa4 \xc3\xa4iti tuntee naapurissa asuvan el\xc3\xa4kkeell\xc3\xa4 olevan toimittajan ja harrastelijamaalarin Sandellin mutta v\xc3\xa4lttelee h\xc3\xa4nest\xc3\xa4 puhumista. Kun Sandell kuolee yll\xc3\xa4tt\xc3\xa4en, Eeva menee Sandellin huvilalle ja l\xc3\xb6yt\xc3\xa4\xc3\xa4 Sandellin maalaaman taulun Eevan \xc3\xa4idist\xc3\xa4, kaitafilmirullan ja vanhan lehtiartikkelin, jonka kuvissa Sandell esiintyy Eevan \xc3\xa4idin ja isois\xc3\xa4n kanssa. Kaitafilmi on kuvattu Eevan isois\xc3\xa4n 30 vuotta aiemmin Huippuvuorille tekem\xc3\xa4n tutkimusmatkan yhteydess\xc3\xa4, ja my\xc3\xb6s Sandell ja Eevan \xc3\xa4iti esiintyv\xc3\xa4t filmiss\xc3\xa4. Eeva kysytty\xc3\xa4 asiaa \xc3\xa4idilt\xc3\xa4\xc3\xa4n t\xc3\xa4m\xc3\xa4 kertoo olleensa Huippuvuorilla ja tavanneensa siell\xc3\xa4 Sandellin, joka oli tekem\xc3\xa4ss\xc3\xa4 lehtijuttua Eevan isois\xc3\xa4st\xc3\xa4. Eevalle j\xc3\xa4\xc3\xa4 kuitenkin ep\xc3\xa4ilys, oliko Sandellin ja Eevan \xc3\xa4idin v\xc3\xa4lill\xc3\xa4 aikanaan suhde ja olisiko Sandell Eevan is\xc3\xa4. Lopulta h\xc3\xa4n p\xc3\xa4\xc3\xa4tt\xc3\xa4\xc3\xa4 hukuttautua, koska tuntee menett\xc3\xa4neens\xc3\xa4 pohjan el\xc3\xa4m\xc3\xa4lt\xc3\xa4\xc3\xa4n. Paikalle tullut nuorukainen, filmin kertoja, est\xc3\xa4\xc3\xa4 kuitenkin t\xc3\xa4m\xc3\xa4n. Elokuvan lopussa filmin kertoja yritt\xc3\xa4\xc3\xa4 ottaa tarkempaa selkoa asioista mutta havaistsee, ett\xc3\xa4 Eevan \xc3\xa4idin ja Sandellin huvilat ovat olleet vuosikausia asumattomina ja odottavat purkutuomiota.'